Title: Introducció del tema
Course: Llengua Catalana 5è Primària 1r T

La curiositat és una característica que ens fa estar alertes amb les coses que passen al nostre voltant. Quan veiem un grup de gent mirant tots en la mateixa direcció ens falta temps per apropar-nos i assebentar-nos del que ha passat... però, malauradament, no podem estar presents en tots els fets que ocorren al nostre voltant.

Per això, cal donar les gràcies als periodistes, ja que viatjen arreu del món per poder informar la societat dels fets rellevants que succeeixen. I, nosaltres, des de casa nostra, només cal que comprem un diari, escoltem la ràdio, llegim una revista o encenem la televisió per saber de primera mà el que ens volen transmetre.

Et ve de gust convertir-te en periodista durant uns dies? Som-hi!

Activitats que farem

En aquest tema treballarem la notícia. Aprendrem a redactar les nostres notícies i n'analitzarem d'altres per, finalment, fer un treball de classe i elaborar entre tots i totes la revista de l'escola. Les notícies seran un resum dels fets més importants viscuts per cada curs durant el primer trimestre.

No oblidarem el treball d'ortografia i de gramàtica que ens ajudarà a redactar millor les nostres notícies.

Continguts que treballarem

Llengua catalana 5è | Ortografia | Gramàtica | Lèxic | Expr. escrita
Fem la revista de l'escola | Normes d'accentuació, article contracte, punt i a part | Nom (col·lectiu/, individual, concret/abstracte), determinants, adjectiu qualificatiu | Camp semàntic sobre mitjans de comunicació; paraules primitives i sufixos | La notícia

Planificació del curs

TEMA 1. Fem la revista de l'escola

- BLOC I. Fem la revista de l'escola

1. Avaluació inicial.
2. Introducció projecte: Quina és la tasca d’un periodista? Fòrum.
3. La notícia.
4. Comprensió oral: Tirem petards amb precaució!

- BLOC II. Fem la revista de l'escola

1. Ortografia: normes accentuació.
2. Responem preguntes: comprensió lectora.
3. Lèxic: camp semàntic del món periodístic i exercicis.

- BLOC III. Fem la revista de l'escola

1. Analitzem algunes notícies.
2. Gramàtica: article contracte.
3. Lèxic: primitives i sufixos.

- BLOC IV. Fem la revista de l'escola

1. Gramàtica: Nom, determinants, adjectiu qualificatiu.
2. Elaborem la nostra notícia amb una base d’orientació.

- BLOC V. Fem la revista de l'escola

1. Tria del tema de la nostra notícia. Guió.
2. Gramàtica: Els adjectius qualificatius.

- BLOC VI. Fem la revista de l'escola

1. Fem avaluació dels conceptes treballats.
2. Ortografia: punt i a part.
3. Elaborem la nostra notícia que formarà part de la revista: la muntem i la presentem.